Exclusive :  देशभर में SBI के कितने एटीएम, बैंक को भी नहीं पता है  
स्टेट बैंक से आरटीआई के तहत मांगी गई थी सूचना
बैंक ने कहा, उनके पास उपलब्ध नहीं है सूचना
गार्ड की सैलरी पर खर्च हुए पैसों की भी नही है जानकारी
पीएनबी घोटाले के बाद बैंकों में धोखाधड़ी का मुद्दा जोरशोर से गरमाया. बैंक खातों से लेकर एटीएम फ्रॉड जैसे मुद्दों पर खूब चर्चा हुई, लेकिन आपको यह जानकर हैरानी होगी कि देश के सबसे बड़े बैंक एसबीआई (स्टेट बैंक ऑफ इंडिया) को यही नहीं पता है कि देशभर में बैंक के कुल कितने एटीएम हैं. दरअसल, एक आरटीआई में SBI से देशभर में लगी बैंक की ATM मशीनों का ब्योरा मांगा गया था, लेकिन बैंक (SBI) की तरफ से कहा गया कि उनके पास इसकी सूचना ही उपलब्ध नहीं है. चौंकाने वाली बात यह है कि बैंक को यह भी नहीं पता है कि पिछले 5 वित्तीय वर्षों में एटीएम में तैनात सुरक्षा गार्डों की सैलरी और भत्ते पर कितने पैसे खर्च हुए.